Diari Oficial de la Generalitat Valenciana


Sumari del DOGV 10896, del 19-02-2025 (2025/2671)

ANUNCI pel qual se sotmeten a informació pública les sol·licituds d'autorització administrativa prèvia i autorització administrativa de construcció, corresponents a una central fotovoltaica denominada «FV Los Llanos» i la seua infraestructura d'evacuació, amb potència a instal·lar 1,5 MW, a situar en el terme municipal de Pilar de la Horadada (Alacant). Expedient ATALFE/2024/27/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10400

Data del DOGV
:   19-02-2025

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2025/2671

CVE
:   SGBC-Z-6865-5342

Data del document
:   05-02-2025

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

–  el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,

– la Llei 24/2013, de 26 de desembre, del sector elèctric,

– el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,

– la Llei 21/2013, de 9 de desembre, d'avaluació ambiental,

– la Llei 3/2014, d'11 de juliol, de vies pecuàries de la Comunitat Valenciana,

– la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,

– i la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització d'administrativa prèvia i d'autorització administrativa de construcció de la instal·lació elèctrica que s'indica:

– Peticionari: ISIS ENERGIA (NIF: O82729839) amb domicili social en l’avinguda Matapiñonera, 11, edifici 2, oficina 114-115, San Sebastián de los Reyes, 28544 Madrid.

– Tipus de central elèctrica: central fotovoltaica denominada FV Los Llanos, amb potència a instal·lar 1,5 MW, incloses les seues infraestructures d'evacuació.

– Emplaçament/ubicació: del polígon 9 la parcel·la 119 del terme municipal de Pilar de la Horadada (Alacant).

– Emplaçament/ubicació de la línia d'evacuació exclusiva: del polígon 9, les parcel·les 115, 128, 132 i 9010 del terme municipal de Pilar de la Horadada (Alacant).

– Emplaçament/ubicació de la línia d'evacuació a cedir al gestor de la xarxa de distribució: polígon 9, les parcel·les 130 i 132 del terme municipal de Pilar de la Horadada (Alacant).

– Òrgan competent per a autoritzar la instal·lació: Servici Territorial d'Indústria Energia i Mines d'Alacant.

Documents sotmesos a informació pública:

– Projecte. Denominació: projecte d'execució – planta fotovoltaica d’1,5 MW FV Los Llanos.

– Projecte infraestructura d'evacuació. Denominació: Projecte – Línia d'interconnexió planta fotovoltaica d’1,5 MW FV Los Llanos.

– Pla de seguretat i salut denominat: Pla de seguretat i salut – Planta FV Los Llanos 1500 kWn / 2139 kWp.

– Estudi d'impacte ambiental denominat: Estudi d'impacte ambiental per a llicència ambiental del projecte de planta solar fotovoltaica FV Los Llanos al terme municipal de Pilar de la Horadada.

– Estudi d'integració paisatgística denominat: Estudi de paisatge del projecte de planta solar fotovoltaica FV Los Llanos al terme municipal de Pilar de la Horadada.

– Memòria justificativa del compliment dels criteris del Decret llei 14/2020.

– Memòria compliment article 10 del Decret llei 14/2020.

– plec general de normes de seguretat en prevenció d'incendis forestals de la planta solar Fotovoltaica FV Los Llanos d’1,5 MW, situada al terme municipal de Pilar de la Horadada.

– Projecte de desmantellament i restitució del terreny i entorn afectat.

– Separates dirigides a:

• Ajuntament de Pilar de la Horadada.

• Separata Confederació Hidrogràfica del Segura.

• Separata d'ocupació de vies pecuàries.

• Separata Comissió d'Explotació de l'Aqüeducte del Tajo.

• Separata i-DE.

Pressupost d'execució material de la instal·lació FV Los Llanos: 1.109.800,29 €

Característiques principals:

Instal·lació fotovoltaica: La central fotovoltaica denominada FV Los Llanos d’1,5 MW de potència instal·lada està composta per un camp generador de 3000 mòduls fotovoltaics bifacials de 570 Wp de potència nominal amb una potència màxima per bifacialitat de 713 Wp, muntats amb seguidors a un eix. Estos mòduls fotovoltaics es connecten amb 6 inversors de 250 kVA, la qual cosa suposa una potència nominal d'inversors d’1,5 MW. Al seu torn els inversors es connecten amb 1 transformador d'elevació de la tensió, amb una relació de transformació de 800V a 20kV.

Existix també un transformador de menor potència (25 kVA) i amb una relació de 0,8 kV a 0,4 kV destinat a alimentar els servicis auxiliars de la totalitat de la planta. Els dos transformadors estaran separats físicament de les cel·les d’MT.

Existix una línia d'evacuació que unirà el Centre de Transformació de Protecció i Mesura, amb el Centre de Seccionament Independent de la instal·lació. Este es realitzarà amb un cable de 150 mm² de secció, conductor d'alumini i aïllament HEPR lliure d’al·lògens, amb una tensió assignada de 12/20 kV.

Existirà un Centre de Seccionament Independent (CSI) que se situarà en parcel·la privada confrontant amb la planta i que connectarà amb un conductor de 240 mm² de secció mitjançant recorregut subterrani i una tensió assignada de 12/20 kV, s'encarregarà de transportar fins al nou suport projectat, en coordenades ETRS 89 (FUS 30): [X=692.411,02 m; Y=4.195.428,95 m], localitzat entre els suports número 14943 (5560563) i 14259 (5674757) de la línia 48 – EL PILAR de 20kV de l’ST CAMPOAMOR (20 kV), la qual té afecció sobre el nus de transport CAMPOAMOR (220 kV) propietat de i-DE. Esta part de la instal·lació se cedirà al gestor de la xarxa.

La documentació serà exposada per a consulta pública en la següent adreça electrònica:

<http://cindi.gva.es/web/energia/alacant>, en castellà i <http://cindi.gva.es/va/web/energia/alacant>  , en valencià, en l'apartat Informació pública, disponibles l'endemà de la publicació.

Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la citada llei.

Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada <https://cindi.gva.es/es/web/energia/alacant>, així com dirigir al citat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint al següent enllaç <https://www.gva.es/es/inicio/procedimientos?id_proc=15678&version=amp>  , o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 5 de febrer de 2025

Sara Blanes Bas

Cap del Servici Territorial d'Indústria, Energia i Mines d'Alacant